আজ ফের তৃণমূল-বিজেপি বিরোধী জোট নিয়ে জোর সওয়াল করেন সিপিএম নেতা গৌতম দেব। মুকুল রায় জোটে সামিল হলেও আপত্তি নেই তাঁর। সিপিএমের এই নেতার মতে রাজনীতিতে না বলে কিছু নেই। দল যতই তাঁর মত খারিজ করুক না কেন, কংগ্রেসের সঙ্গে সমঝোতার নিয়ে আজও সওয়াল করেন তিনি।
 ওয়েব ডেস্ক: দল তাঁর তত্ত্বকে খারিজ করলেও এখনও নিজের অবস্থানে অনড় সিপিএম নেতা গৌতম দেব। আজ ইঙ্গিতপূর্ণ মন্তব্য করে  আবার প্রয়োজনে কংগ্রেস জোটের পক্ষে সওয়াল করেন তিনি। বলেন, ভোটের আগে অনেক কিছু ঘটতে চলেছে। বামেদের পক্ষে একা লড়ে তৃণমূলকে হারানো সম্ভব নয়। এ মন্তব্য করে দলের অন্দরে বিতর্কের ঝড় তোলেন গৌতম দেব।তাঁর মন্তব্যকে সম্পূর্ণ খারিজ করে দেন বিমান বসু, সূর্যকান্ত  মিশ্ররা।  সেই বিতর্ককে নতুন করে উস্কে দিয়ে গৌতম দেব প্রমাণ করলেন বামেদের সঙ্গে কংগ্রেসের জোট এখনও ক্লোজড চ্যাপটার নয়।